གསུམ་ནི་ཤེས་བྱ་བརྒྱུད་སྤེལ་དང་སྤྱི་ཚོགས་ལག་ལེན་གཉིས་ཀ་འཆམ་མཐུན་ངང་གཅིག་གྱུར་ཡོང་བ།སློབ་གྲྭ་འཛུགས་སྐྱོང་བྱས་ནས་དུས་རབས་ཕྱེད་ཙམ་གྱི་རིང་ལ།ཀྲུང་དབྱང་མི་རིགས་སློབ་གྲྭ་ཆེན་མོའི་སློབ་ཆེན་གྱི་རིག་གནས་དང་སློབ་གཉེར་བརྩོན་ཞིབ་ཀྱི་སྙིང་སྟོབས་གྲུབ་ཡོད།ཤེས་བྱ་བརྒྱུད་སྤེལ་དང་སྤྱི་ཚོགས་ལག་ལེན་མཐུན་སྦྱོར་ཡོང་བ་གཉིས་མི་སྣ་གསོ་སྐྱོང་བྱེད་པའི་བརྒྱུད་རིམ་ཁྲོད་མངོན་ཡོད་པ་རེད།སྲོལ་རྒྱུན་དེ་ནི་སྔར་སློབ་གྲྭ་འཛུགས་སྐྱོང་ཐོག་མའི་སྐབས་ལ་ཁུངས་འདེད་བྱས་ཆོགསྐབས་དེའི་བོད་ཡིག་འཛིན་གྲྭའི་སློབ་མ་ཡོངས་རྫོགས་སློབ་དཔོན་ཆེན་མོ་ཡུའུ་ཏའོ་ཆུན་དང་སྐལ་བཟང་འགྱུར་མེད་སོགས་ཀྱི་སྣེ་ཁྲིད་འོག་ལོ་གཅིག་གི་རིང་ལ་ཞི་ཁམས་གངས་དཀར་རི་བོ་ལ་དངོས་སྦྱོང་བྱས།སློབ་མ་དེ་ཚོ་སློབ་མཐར་ཕྱིན་རྗེས་མི་ཉུང་བ་ཞིག་སློབ་གྲྭའི་ནང་དུ་ཕྱག་ལས་གནང་སྟེ་མུ་མཐུད་དུ་རྒྱུན་དེ་བསྐྱངས།བོད་རིག་པའི་དགེ་སློབ་ཚོས་བོད་ཁུལ་གྱི་རོང་འབྲོག་མི་དམངས་དང་མཉམ་ཟ་མཉམ་འདུག་མཉམ་ལས་བྱེད་པའི་བརྒྱུད་རིམ་ཁྲོད།དངོས་སྦྱོང་དང་ཡུལ་སྐད་ཞིབ་འཇུག་བརྟག་དཔྱད་སོགས་ལག་ལེན་སྟེང་ནས་སློབ་ཁྲིད་ཁྲོད་དུ་སྦྱོང་མི་ཐུབ་པ་མང་པོ་ཞིག་རྒྱུས་ལོན་བྱ་ཐུབ་པ་བྱུང་སྟེ་ཕྱོགས་བསྡུས་བྱང་ཚད་ཇེ་མཐོར་སོང་།